
Procesverbali nga mbajtja e 
Dëgjimit Publik-Buxhetimi Gjinorë, përfaëqsues të OJQ-ve, të rinjë/ja, pensionist/e, fermerë/e, dhe perfaqësues/e të bizneseve për hartimin e Buxhetit për vitin 2027 dhe KAB-in për vitet 2028/2029











Në bazë të dispozitave ligjore në fuqi për vetëqeverisjen lokale, transparencën publike dhe menaxhimin e financave publike, si dhe në funksion të sigurimit të pjesëmarrjes aktive të qytetarëve në proceset vendimmarrëse, u mbajt dëgjimi publik për shqyrtimin dhe diskutimin e Buxhetit të Komunës së Prizrenit për vitin 2027 dhe Kornizës Afatmesme Buxhetore (KAB) për periudhën 2028-2029. Qëllimi i këtij dëgjimi publik ishte informimi i qytetarëve dhe palëve të interesit mbi orientimet kryesore buxhetore të komunës, si dhe mbledhja e propozimeve, sugjerimeve dhe vërejtjeve të tyre në funksion të planifikimit sa më transparent, efikas dhe gjithëpërfshirës të buxhetit komunal dhe dokumenteve strategjike financiare.

Ky procesverbal hartohet me qëllim të dokumentimit të rrjedhës së dëgjimit publik, evidentimit të pjesëmarrjes së palëve të interesit, si dhe pasqyrimit të kontributit të qytetarëve përmes propozimeve, sugjerimeve dhe vërejtjeve të paraqitura gjatë këtij dëgjimi, duke shërbyer njëkohësisht si mjet zyrtar i transparencës institucionale dhe llogaridhënies publike. Dokumentimi i këtij procesi synon të sigurojë që të gjitha çështjet e ngritura nga pjesëmarrësit të evidentohen dhe të trajtohen në mënyrë të duhur gjatë fazës së përgatitjes së draft-buxhetit final dhe Kornizës Afatmesme Buxhetore 2028–2029.

Dëgjimi publik u mbajt në kuadër të angazhimeve të Komunës së Prizrenit për përfshirjen e qytetarëve në procesin e planifikimit buxhetor dhe për forcimin e transparencës institucionale, duke mundësuar komunikim të drejtpërdrejtë ndërmjet administratës komunale dhe komunitetit. Përmes këtij procesi u synua identifikimi i prioriteteve zhvillimore të qytetarëve në fusha të ndryshme si infrastruktura, arsimi, shëndetësia, shërbimet publike dhe zhvillimi ekonomik lokal, me qëllim që planifikimi buxhetor të reflektojë sa më mirë nevojat reale të komunitetit.

























Publikimet:
Publikimet janë bërë me 01:07.2026 në webfaqe zyrtare të komunës, në facebook-un e komunës: 
Në webfaqe: 
https://prizren.rks-gov.net/wp-content/uploads/2026/07/3-Njoftimi-per-Degjim-Publik-Buxhetimi-Gjinore-perfaeqsues-te-OJQ-ve-te-rinje-reja-pensionist-e-fermere-e-dhe-perfaqesue.pdf 
Njoftimi si lajm në webfaqe: 
https://prizren.rks-gov.net/news/njoftim-per-organizimin-e-degjimit-publik-per-buxhetimin-gjinore-perfaqesues-e-te-ojq-ve-te-rinje-reja-pensioniste-e-fermere-e-dhe-perfaqesues-e-te-bizneseve-te-komunes-se-prizrenit-per-hartimin-e/ 

Facebook:
https://www.facebook.com/share/1EshzM158B/ 

Memorandumi shpjegues:
https://prizren.rks-gov.net/wp-content/uploads/2026/07/Memorandum-Shpjegues-3.pdf 

Degjimi është mbajtur në sallën e mbledhjeve të Kuvendit Komunal të Prizrenit dhe ka filluar në orën 10:13.

Hapja e dëgjimit publik për Buxhetimin Gjinor, me pjesëmarrjen e përfaqësuesve të organizatave joqeveritare (OJQ), të rinjve, pensionistëve, fermerëve dhe përfaqësuesve të bizneseve, u bë nga Ymer Berisha, Udhëheqës i Njësisë për Komunikim me Publikun. Ai theksoi se ky është dëgjimi i tretë publik që organizohet në kuadër të procesit të hartimit të buxhetit të Komunës së Prizrenit për vitin 2027 dhe planifikimeve buxhetore për vitet 2028-2029.

Berisha njoftoi të pranishmit se Komuna e Prizrenit është e përkushtuar për të zhvilluar një proces transparent, gjithëpërfshirës dhe të hapur të planifikimit buxhetor, ku secili qytetar dhe çdo grup i interesit ka mundësinë të paraqesë kërkesat, propozimet dhe prioritetet e veta. Ai theksoi se të gjitha propozimet e paraqitura gjatë dëgjimeve publike do të evidentohen dhe do t'u përcillen drejtorive përkatëse për shqyrtim, në përputhje me mundësitë buxhetore dhe prioritetet zhvillimore të komunës.

Gjatë fjalës së tij, Berisha theksoi gjithashtu se ky proces i dëgjimeve publike gëzon mbështetjen e plotë të Kryetarit të Komunës së Prizrenit, Shaqir Totaj, i cili ka kërkuar që planifikimi i buxhetit të bazohet në nevojat reale të qytetarëve dhe në pjesëmarrjen aktive të tyre. 
Në këtë frymë, ai i ftoi të gjithë pjesëmarrësit të kontribuojnë me ide dhe propozime konkrete, duke theksuar se vetëm përmes bashkëpunimit ndërmjet institucioneve dhe qytetarëve mund të hartohet një buxhet sa më i drejtë, zhvillimor dhe në interes të të gjithë banorëve të Komunës së Prizrenit.


Prezantimin e propozim-buxhetit të Komunës së Prizrenit për vitin 2027 dhe planifikimeve buxhetore për vitet 2028-2029 e bëri Lulzim Sylejmani, Zyrtar Kryesor Financiar. Ai njoftoi të pranishmit se hartimi i Kornizës Afatmesme Buxhetore dhe i projektbuxhetit është bazuar në Qarkoren e Parë Buxhetore për vitin 2027, të lëshuar nga Ministria e Financave, Punës dhe Transfereve e Qeverisë së Republikës së Kosovës, e cila përcakton kufijtë fillestarë buxhetorë dhe orientimet kryesore për planifikimin e buxheteve komunale.

Sylejmani theksoi se buxheti i planifikuar për vitin 2027 është ndarë sipas kategorive ekonomike, në përputhje me legjislacionin në fuqi dhe prioritetet e përcaktuara nga komuna. Sipas prezantimit, për kategorinë e pagave dhe mëditjeve janë planifikuar 33,885,952 euro, për mallra dhe shërbime 15,230,224 euro, për shpenzime komunale 1,205,299 euro, për subvencione dhe transfere 5,531,785 euro, ndërsa për investime kapitale 23,235,681 euro.

Ai bëri të ditur se buxheti i përgjithshëm i Komunës së Prizrenit për vitin 2027 është planifikuar në vlerë prej 79,118,941 euro, duke theksuar se ky buxhet synon të mbështesë funksionimin e administratës komunale, përmirësimin e shërbimeve publike dhe realizimin e projekteve zhvillimore në interes të qytetarëve.

Gjithashtu, u sqarua se planifikimet për vitet 2028–2029 janë hartuar në përputhje me parashikimet e Kornizës Afatmesme Buxhetore dhe mund të pësojnë ndryshime në varësi të qarkoreve të ardhshme buxhetore, nivelit të të hyrave dhe prioriteteve strategjike të Komunës së Prizrenit. 

Gjatë prezantimit u theksua rëndësia e dëgjimeve publike, pasi propozimet dhe rekomandimet e qytetarëve do të shqyrtohen dhe, kur janë të realizueshme, do të reflektohen në procesin e finalizimit të projektbuxhetit.



Kërkesat e qytetarëve:

Tringa Kasemi, OJQ “Qendra për Barazi dhe Drejtësi”.
1.Planifikimi i buxhetit për buxhetin gjinorë.
2.Rritja e stafit në Qendrën për Punë Sociale.
3.Rritja e Qendrave të Punësimit.
4.Furnizimi me peceta në shkolla dhe administratë komunale.
5.Grandet që jepen nga komuna të ndahen në mënyrë të barabartë.
6.Regullimi i ndriçimit publik.
7.Gjatë planifikimit të projekteve të planifikohen edhe për persona me nevoja të veçanta.
8.Të krijohen politika të reja për vajza që merren me sport.

Arben Berisha-Asamblea e Fëmijëve.
1.Kërkesë për takim me kryetarin e komunës.
2.Të krijohet linjë e veçantë për Asamblen e Fëmijëve.
3.Te ndertohen me shume terene per aktivitete sportive
4.Rregullimi dhe mirembajtja e shkollave per nje ambient me te mire per mesim.
5.Te gjitha vendimet qe merren ne asamble te jene te pranishem edhe asamblea e femijeve.

Fatmir Menekshe, OJQ “Dermish Asllano”.
1.Pagesa e subvencioneve për vitin 2025
2.Ndarja e fondeve të veçanta për shënimin e ditëve të komuniteteve që jetojnë në komunën e Prizrenit.
3.Shtimi i stafit ne komunen e prizrenit per nje perkthyes rom.
Krasniqi, shoqata “Hader”.
1.Përkrahja financiare për shoqatën “Hader”.
Dëgjimi ka përfunduar në orën 11:10.


Për të siguruar transparencë dhe informim të plotë të publikut, dokumenti i Qarkores Buxhetore dhe Korniza Afatmesme Buxhetore (KAB) u janë shpërndarë në formë fizike të gjithë pjesëmarrësve në degjim. Njëkohësisht, këto dokumente janë publikuar në faqen zyrtare dhe kanë qenë të qasshme për të gjithë qytetarët përmes vegëzave përkatëse:
Ueb faqen zyrtare në rubrikën konsultim publik dhe financat: https://prizren.rks-gov.net/konsultimet-publike/ , https://prizren.rks-gov.net/financa/ dhe https://prizren.rks-gov.net/qarkorja-buxhetore/ :  https://prizren.rks-gov.net/degjimet-buxhetore/?tax=projekt-buxheti .

Me 15.07.2026, është mbajtur degjimii publik, vegëza e publikimit të lajmit për mbajtjen e degjimit: 

Në webfaqe: 
https://prizren.rks-gov.net/news/u-mbajt-degjim-publik-per-buxhetimin-gjinor-perfaqesues-te-ojq-ve-te-rinj-pensioniste-fermere-dhe-perfaqesues-te-bizneseve-per-hartimin-e-buxhetit-per-vitin-2027/ 
Facebook:
https://www.facebook.com/share/p/1Bm88FHbjF/ 







Procesmbajtës: 

Gjafer Ponik

Haziz Krasniqi

